**Правоугли и Тупоугловци**

Ћао. Моје име је прав угао. Моја имовина се процењује на вредност од 90 степени. Желим да оснујем ортачко друштво које ће се звати правоугли троугао.

**Тупи углови**: Ево оног Правог Угла. Шта је он утриповао, да је нешто битан? .... Ћао, Правоугли.

**Прав Угао**: Ћао тупoугловци!

**Тупи углови**: Шта, сад си ти нешто као кул јер се Хипотенуза залепила за тебе као да не постоје остали углови.

**Прав угао**: Свидело се то вама или не, Хипотенуза без мене не може- она увек стоји наспрам мене.

**Тупи углови**: Много си се ти уобразио. Чак си забранио твојим сестрама катетама да се друже са нама.

**Прави угао**: Прави сте тупoугловци! Катете никад не иду уз тупоугловце, та сарадња је унапред осуђена на пропаст. Не смарајте више! Пустите ме, у великој сам журби.

**Тупи углови**: Вау, где си то кренуо?

**Прав Угао**: Желим да оснујем ортачко друштво правоугли троугао.

**Тупи углови**: Мислим да је крајње време да се измиримо. Ево, ми пристајемо да будемо твоји ортаци!

**Прав угао**: Ви, тупоугловци! Па зар нисте ништа научили о троугловима. Збир унутрашњих углова троугла је 180 степени, а ако ја вредим 90, како ми може тупоугловац бити ортак? Дакле, за правоугли троугао је потребно имати мене и немати вас тупоугловци. Како ја вредим 90 за правоугли троугао бирам два друга која заједно вреде као и ја! Моје сестре катете искључиво се друже са оштрим угловима који увек стоје наспрам њих.

**Тупoугловци**: Изгеда да морамо Хипотенузу и катете избацити из наших глава. У троуглу нам је просто таква судбина- ем не можемо у правоугли троугао, ем у другим троугловима можемо бити сами јер у сваком троуглу има бар два оштра угла.

Сања Симић де Граф, проф. енглеског језика